“Продкі гавораць”…

Старажылы гэтых мясцін распавядаюць, што **непадалёку ад гэтага месца стаяла мельніца. Тут была сядзіба спачатку Грынеўскіх, пасля Хаціцкіх. Гэта дакументальна падцверджана ў кнізе Яна Булгака - знакамітага фатографа, фалькларыста і этнографа, вядомага як “бацька польскай фатаграфіі”, спадчына якога належыць адначасовова польскай і беларускай культуры. Ён пераехаў сюды да Хаціцікіх, родных па матчынай лініі ў 1905 годзе, менавіта тут Ян Булгак развіў свае мастацкія здольнасці, натхніўся прыгажосцю мясцовых краявідаў, што і паўплывала на адметнасць і прыгажосць яго фотаздымкаў.**

**Ян Булгак пакінуў адметны след у галіне фатаграфіі. У ліку ўзнагарод фатографа – вялікая колькасць дыпломаў і медалёў.**

**А што калі і нам разам з вамі пры дапамозе аб’ектыва захаваць цікавыя моманты сямейнага выхаднога дня і стварыць агульны фотаальбом сямейных падарожжаў? Свае фотаздымкі дасылайце на электронны** адрас установы дашкольнай адукацыі [**shashki-sad.stolbtsy-edu.gov.by**](https://shashki-sad.stolbtsy-edu.gov.by/).

Мясцовыя жыхары распавядаюць, што крынічка Катлы - гаючы выток, з якім звязана вялікая колькасць незвычайных гісторый. Вось некалькі з іх.

**У даўніну пры цяжкіх хваробах раілі амывацца ў “сямі вадах”. Адзін з жыхароў вёскі Дудкі пастаянна чэрпаў тут ваду для свай малой дачкі, якая мела сур’ёзныя праблемы са зрокам. Праз некаторы час адбылося цудоўнае ісцаленне дзяўчынкі. Яна доўгі час працавала настаўніцай і мясцовай школе і пра свой нядуг нават і не помніла.**

**“СІМВАЛЫ МАЛОЙ РАДЗІМЫ”**

Цікавасць да крынічкі Катлы ўзрадзілася, калі жыхары Шашкоў задумалі будаваць царкву, якой вельмі не хапала аграгарадку і бліжэйшым вёскам. У 2013 годзе царква на вуліцы Сонечнай была асвешчана ў гонар Сабора Усіх Беларускіх Святых. Разам з гэтым, па блаславенню святара, людзі вырашылі добраўпарадкаваць і старынныя крыніцы – катлы – сімвалы малой Радзімы..

**“ГАДУЕМ БУДУЧЫНЮ”**

**Гэты дзіўны, жыватворны выток ў нашым населеным пункце, яшчэ не вывучаны. З якой глыбіні паднімаецца вада - невядома, аднак яна ўжо прызнана эталонам чысціні. Пробы спецыяльна вазілі ў Мінск на даследванні, якія падцвердзілі яе высокія пітныя якасці. А можа сярод нашых агульных дзяцей знойдзецца будучы даследчык, якія адкрые нам невядомыя таямніцы вытоку Катлы?**

**Пажывём – пабачым!**